จัดเต็ม เปิด 5 สิ่งที่ได้เห็นจากเกมผีแดงพ่ายเรือใบ
ปิศาจแดง แมนเชสเตอร์ ยูไนเต็ด ทำได้เพียงเปิดสนามโอลด์ แทรฟเฟิร์ด แพ้ให้กับ เรือใบสีฟ้า แมนเชสเตอร์ ซิตี้ ไป 1-2 ทำให้เจอความยากลำบากมากขึ้นในการล่าแชมป์พรีเมียร์ลีก อังกฤษ ฤดูกาลนี้ และนี่คือ 5 สิ่งที่ได้เห็นจากเกมนี้,1.โรเมลู ลูกากู อาการหนัก ยิงไม่ได้ แถมฟอร์มยังห่วย,ไม่ใช่เรื่องที่น่าแปลกใจอะไรเลยกับการที่หลังจบเกม โรเมลู ลูกากู โดนแฟนบอลทีมปิศาจแดงถล่มอย่างหนักในโลกโซเชียล จากฟอร์มการเล่นอันย่ำแย่เหลือเกินในฐานะกองหน้าตัวเป้า เขาไม่สามารถเก็บบอลได้เลยในแดนหน้า, ขึ้นโหม่งแพ้ นิโคลัส โอตาเมนดี กองหลังของแมนฯซิตี้ ทั้งที่มีรูปร่างสูงใหญ่กว่า, มีโอกาสจบสกอร์จ่อๆ หน้าประตูก็ไม่เข้า และที่สำคัญดันลงมาช่วยเกมรับ แต่กลับมีส่วนทำให้ทีมเสีย 2 ประตู ลูกแรกทำบอลกระฉอกไปเข้าทาง ดาบิด ซิลบา ซัดเข้าไป ส่วนอีกลูกเขาสกัดบอลไปโดนก้นกองหลังเพื่อนร่วมทีมอย่าง คริส สมอลลิง จนทำให้บอลมาเข้าทาง นิโคลัส โอตาเมนดี ซัดจ่อๆ เข้าไปอีก เรียกได้ว่าฟอร์มการเล่นของหัวหอกทีมชาติเบลเยียมรายนี้เลวร้ายสุดๆ เลยก็ว่าได้ แถมยังได้อยู่จนจบเกมอีกด้วย ลูกรักของจ่ามูจริงๆ,2.แมนเชสเตอร์ ยูไนเต็ด จ่ายบอลกันแย่มาก,หลังจากได้นั่งดูตลอด 90+4 นาที พบว่าเกมนี้ลูกทีมของ โชเซ มูรินโญ จ่ายบอลเสียกันเยอะมาก ไม่ว่าจะเป็นการจ่ายบอลสั้น หรือบอลยาว ซึ่งส่งผลทำให้เหมือนเตะบอลใส่กำแพง บอลมันไปเข้าทางนักเตะของทีมเยือนอยู่ตลอด แล้วก็โดนเปิดเกมรุกบดขยี้เข้าใส่อย่างหนักแทบตลอดทั้งเกมอย่างที่เห็นกัน เกมนี้คนที่จ่ายบอลพลาดน้อยที่สุดของเจ้าถิ่นน่าจะเป็น เนมันยา มาติช คนเดียวเท่านั้น ต่างจากแมนเชสเตอร์ ซิตี้ ที่จ่ายบอลกันได้อย่างแม่นยำสุดๆ ,3.ขาด ป็อกบา เหมือนขาดใจ,เกมแดนกลางของปิศาจแดงในนัดนี้อ่อนประสิทธิภาพลงไปอย่างเห็นได้ชัดจากการ ขาด พอล ป็อกบา ที่โดนแบน ทำให้ไม่มีคนที่คอยขับเคลื่อนเกม ต้องพึ่งการเปิดบอลยาวไปข้างหน้า หรือใช้ความเฉพาะตัวของ อองโตนี มาร์เชียล, มาร์คัส แรชฟอร์ด และ เจสซี ลินการ์ด ซึ่งเมื่อเจอนักเตะของเรือใบสีฟ้าเข้ามาซ้อนแย่งบอล ก็ทำอะไรไม่ได้มากนัก ต่างจากตอนที่มี ป็อกบา ซึ่งเขาสามารถดึงจังหวะเกมให้เร็วหรือช้าได้ และมีการวางบอลสั้นและยาวที่แม่นย่ำอีกด้วย,4.ยูไนเต็ดมีปัญหากับการรับมือนักเตะที่มีความคล่องตัวสูง,เมื่อต้องเจอกับความสามารถเฉพาะตัวสูง และครองบอลเหนียวอย่าง ดาบิด ซิลบา, เควิน เดอ บรุน, เลรอย ซาเน, ราฮีม สเตอร์ลิง และ กาเบรียล เฆซุส ทำให้แนวรับของปิศาจแดงปั่นป่วนสุดๆ เรียกได้ว่าบอลมาป้วนเปี้ยนแถวเขตโทษทีไร มีเสียวอยู่ตลอด และต้องแก้ปัญหาด้วยการทำฟาล์วในหลายๆ จังหวะ ซึ่งต้องชื่นชมความเก่งกาจของนักเตะของทีมแมนเชสเตอร์ ซิตี้ ด้วยเช่นกัน,5.มูรินโญ จะเน้นเกมรับไปถึงไหน,เป็นอีกครั้งที่โชเซ มูรินโญ เจอกับทีมใหญ่แล้วเน้นเกมรับเป็นพิเศษ ทั้งที่เล่นในบ้านตัวเอง และต้องการชัยชนะเพื่อทำแต้มไล่จี้จ่าฝูงเนี่ยนะ เกมนี้เอาจริงๆ ปิศาจแดงไม่มีอะไรจะเสียอยู่แล้ว ทำไมไม่เปิดเกมรุกไปเลย อย่างน้อยก็ทำเพื่อแฟนบอล ที่ได้เห็นทีมรักพยายามเดินหน้าเผด็จศึกคู่แข่งเหมือนในยุคของ เซอร์ อเล็กซ์ เฟอร์กูสัน แต่ไม่เลย ยังคงอุดแล้วรอโต้กลับเหมือนเดิม แล้วก็ได้ผลลัพธ์อย่างที่เห็น.
ปิศาจแดง แมนเชสเตอร์ ยูไนเต็ด ทำได้เพียงเปิดสนามโอลด์ แทรฟเฟิร์ด แพ้ให้กับ เรือใบสีฟ้า แมนเชสเตอร์ ซิตี้ ไป 1-2 และนี่คือ 5 สิ่งที่ได้เห็นจากเกมนี้
แมนเชสเตอร์ ยูไนเต็ด,แมนเชสเตอร์ ซิตี้,พรีเมียร์ลีก